Résumé en Kabyle yessuqel, melmi d-yessuqel iḍrisen-a2… maca ulac aṭas n yinadiyen deg wayen icudden ɣer yiḍrisen, llan kra yikatayen n magistir, anda xedmen taqrint gar yiḍrisen imenza n tefrensist d wid I d-yesnulfa Muḥya s teqbayliteddal, ɣef tewsit n yiḍrisen –a, taɣulin n usuqel yettwasxedmen, amcabah d umgarad yellan gar-asen3. Akken llan diɣen kra n yimagraden ffɣen-d di tesɣunin, uran-ten wid I ixedmen yid-s, xulḍent, sɛan tirmit n uxeddim I tenyezdin, wwin-d ɣef tutlayt yessemras, amek I d-yessuqul, Galand-Pernet Paulette tennad:”Akken ad d-yessuqel yiwet tefyirt n tefrensist ar teqbabylit ad d-yexdem kraḍ neɣ ukuẓ s teqbaylit”4, imagraden wiyaḍ wwind ɣef liḥala d wayen d-yezzin neɣ ayen I yeǧǧan Muḥya ad d-yessuqel iḍrisen n yemyura yecban wigi, d si limarat neɣ tulmisin n tira d usnulfu n umyaru-agi, am ultma-s Muḥya Nadya, Lunasi Muḥend, Saɛdi Ḥusin, d waṭas-nniḍen. Ɣas akka maca mazal yella lexṣaṣ aṭas deg unnar –agi, imi akken I d-nezwwer awal, ayen yexdem umyaru-agi hraw, ɣezzif, yeččur d lemɛani, d tulmisin tuffirin, tlaq-asen tesleḍt lqayen. Ayagi d timerna ɣef wayen yellan yakan, maca tikkelt-a s wudem-nniḍen, icudd-aṭas ɣer ugbur mačči ɣer talɣa.